Foto’s: Hartseer gesig in St. FrancisbaaiBrande in St. Francisbaai (22 Augustus 2019). (Foto: Vincent Lyons via Disaster Volunteer Group) Die brand wat Donderdag in St. Francisbaai aan die Oos-Kaapse kus uitgebreek het, was teen gisteraand heeltemal geblus, maar het ŉ spoor van verwoesting agtergelaat. Die Kouga-munisipaliteit het laat gisteraand bevestig dat al die vlamme geblus is, maar dat smeulende gedeeltes deur die nag natgespuit sou word en opruimingswerk dan sal begin. Minstens 11 huise het in die slag gebly. Laura Leigh Randall, woordvoerder van die munisipaliteit, het vroeër gesê die huise wat brand is in die omgewing van Lymweg-Noord. Twee helikopters, 85 brandbestryders en ander noodpersoneel is op die toneel ontplooi. Hulp van die Sarah Baartman-distriksmunisipaliteit en die Nelson Mandelabaai Metro is ook versoek. Die geraamde skade van die brand word nog assesseer. Meer as tien huise is in Desember verlede jaar tydens ŉ wegholbrand in St. Francisbaai verwoes en in 2012 is meer as 70 huise in ŉ brand verwoes.